Ξιφασκία στους Θερινούς Ολυμπιακούς Αγώνες 1904 – Ατομικό σπάθης ανδρών

Το ατομικό ανδρών στη σπάθη ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις.

 Σύνοψη αγωνίσματος 
Το αγώνισμα διεξήχθη στις 8 Σεπτεμβρίου στο Φράνσις Τζιμνάσιουμ και έλαβαν μέρος συνολικά πέντε ξιφομάχοι. Οι Ηνωμένες Πολιτείες με τρεις αθλητές και η Κούβα με δύο έκαναν το ντεμπούτο τους στη σπάθη, καθώς δεν είχαν εκπροσώπηση στα τουρνουά του 1896 και του 1900. Υπήρξαν δύο σημαντικές αλλαγές σε σχέση με τα προηγούμενα τουρνουά: οι αγώνες έληγαν στις επτά επαφές (στις πρώτες διοργανώσεις έληγαν στις τρεις) και οι επαφές μετρούσαν μόνο αν γίνονταν από τη μέση και πάνω (και όχι σε όλο το σώμα, όπως ίσχυε μέχρι τότε στην Ευρώπη). 

Νικητής με τρεις νίκες αναδείχθηκε ο Μανουέλ Ντίαζ, ο οποίος αν και Κουβανός σπούδασε στο πανεπιστήμιο του Χάρβαρντ. Στη δεύτερη θέση ισοβάθμησαν με δύο νίκες και μία ήττα ο Αμερικανός Γουίλιαμ Γκρέμπε και ο Άλμπερτσον Βαν Ζο Ποστ, επίσης αμερικανικής καταγωγής που όμως η Διεθνής Ολυμπιακή Επιτροπή τον καταχωρεί ως Κουβανό. Μάλιστα, ο Βαν Ζο Ποστ ήταν πρωταθλητής Ηνωμένων Πολιτειών την τριετία 1901-03, όμως ηττήθηκε στον καθοριστικό αγώνα με τον Γκρέμπε και περιορίστηκε τελικά στο χάλκινο μετάλλιο.«Fencing at the 1904 St. Louis Summer Games: Men's Sabre, Individual» Sports Reference.

 Αποτελέσματα 
 Αγώνας  Νικητής  Επαφές  Ηττημένος 1   Μανουέλ Ντίαζ 7-6  Γουίλιαμ Γκρέμπε 2   Μανουέλ Ντίαζ -  Θίοντορ Κάρστενς 3   Μανουέλ Ντίαζ -  Άρθουρ Φοξ 4   Γουίλιαμ Γκρέμπε 7-4  Άλμπερτσον Βαν Ζο Ποστ 5   Γουίλιαμ Γκρέμπε -  Άρθουρ Φοξ 6   Άλμπερτσον Βαν Ζο Ποστ -   Θίοντορ Κάρστενς 7   Άλμπερτσον Βαν Ζο Ποστ -  Άρθουρ Φοξ 8   Θίοντορ Κάρστενς -  Άρθουρ Φοξ

 Τελική κατάταξη 
 Κατάταξη  Ξιφομάχος  Χώρα  Νίκες  Ήττες 1  Μανουέλ Ντίαζ  Κούβα 3  0 2  Γουίλιαμ Γκρέμπε  Ηνωμένες Πολιτείες 2  1 3  Άλμπερτσον Βαν Ζο Ποστ  Κούβα 2  1 4 Θίοντορ Κάρστενς  Ηνωμένες Πολιτείες 1  2 5  Άρθουρ Φοξ  Ηνωμένες Πολιτείες 0  4

 Παραπομπές 

 Πηγές 


Ατομικό σπάθης